rejauldu/bengali-wikipedia huggingface dataset:
অর্জুন - কালিম্পং এ সীতাহরণ হল ২০১৩ সালের একটি থ্রিলার বাংলা চলচ্চিত্র, যা প্রেম প্রকাশ মোদী পরিচালিত এবং টি. সরকার প্রোডাকশনের ব্যানারে মুকুল সরকার প্রযোজিত। ছবিতে প্রধান চরিত্রে অভিনয় করেছেন অভিনেতা ওম এবং সব্যসাচী চক্রবর্তী । এই অ্যাকশন থ্রিলার চলচ্চিত্রে গোয়েন্দা অর্জুনের ভূমিকায় তরুণ বাঙালি অভিনেতা ওমের আত্মপ্রকাশকে চিহ্নিত করে। এটি সমরেশ মজুমদারের সীতাহরণ রহস্য এবং খুনখারাপি অবলম্বনে নির্মিত। ২০১৩ সালের ৩ মে পশ্চিমবঙ্গের প্রেক্ষাগৃহে মুক্তি পায়।  পটভূমি  সীতা একজন কিশোরী। তিনি মার্কিন যুক্তরাষ্ট্রে জন্মগ্রহণ করেন এবং বেড়ে ওঠেন। তার বাবার একটি প্রতিরোধমূলক পদক্ষেপ হিসাবে তাকে কালিম্পং-এ আনা হয়েছে, যিনি তাকে তার প্রেমিকের কাছ থেকে দূরে রাখতে চান। যাকে তিনি তার জন্য খারাপ প্রভাব বলে মনে করেন। তিনি তার তত্ত্বাবধায়ক নীলম দ্বারা দেখাশোনা করা হয়। তার বাবা গুন্ডাদের আক্রমণের ভয় পান, যারা মনে করে যে একটি মঠের মাস্টার প্ল্যান তার বাড়িতে কোথাও লুকিয়ে আছে। কিন্তু পরবর্তীতে বিষয়টি গুরুতর ও গভীর হয়। কারণ সবাই এক ধরনের ষড়যন্ত্র ও বিশ্বাসঘাতকতায় জড়িত বলে মনে হয়।  অভিনয়শিল্পী   অর্জুন চরিত্রে ওম  অমল শোমের চরিত্রে সব্যসাচী চক্রবর্তী  সীতার চরিত্রে রায়া চৌধুরী  মিস্টার সেন চরিত্রে দীপঙ্কর দে  নীলম চরিত্রে চূর্ণী গাঙ্গুলি  মেজর হিসেবে বিশ্বজিৎ চক্রবর্তী  বিষ্টুবাবুর চরিত্রে মনোজ মিত্র  ডেভিড চেন  চিত্রগ্রহণ  ছবিটি পশ্চিমবঙ্গ এবং সিকিমের বেশ কয়েকটি স্থানে চিত্রধারণ করা হয়েছিল। যার মধ্যে রয়েছে কালিম্পং- এর ফটোজেনিক স্পট, কুয়াশাচ্ছন্ন পাহাড় এবং ঘন জঙ্গল।   তথ্যসূত্র    বহিঃসংযোগ        বিষয়শ্রেণী:২০২৩-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ভারতীয় শিশুতোষ চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:সিকিমে ধারণকৃত চলচ্চিত্র বিষয়শ্রেণী:২০২৩-এর রোমাঞ্চকর চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র
অনন্ত শেখর পঞ্চকোট রাজ্য শাসনকারী শেখর রাজবংশের একাদশ রাজা ছিলেন।   সংক্ষিপ্ত পরিচিতি  অনন্ত শেখর পঞ্চকোট রাজ্য শাসনকারী শেখর রাজবংশের দশম রাজা উদ্ধব শেখরের পুত্র ছিলেন। তিনি ৪১১ খ্রিষ্টাব্দ হতে ৪৪৫ খ্রিষ্টাব্দ পর্য্যন্ত রাজ্য শাসন করেন। চতুর্ভুজ শেখর, অবনীভদ্র শেখর ও হরিনাথ শেখর নামক তার তিন পুত্র ছিল। তিনি একজন ধার্মিক ও দানবীর শাসক ছিলেন।   তথ্যসূত্র   বিষয়শ্রেণী:শেখর রাজবংশ
ইতিহাস  ১৯৩৭ সাল থেকে মহিলাদের আন্তর্জাতিকে অংশ নিচ্ছে দলটি। মহিলাদের ক্রিকেটের ইতিহাসে ইংল্যান্ড সফরের প্রাক্কালে প্রথম অ্যাশেজ সফরের অংশ নেয়ার পূর্বে সফরকারী অস্ট্রেলিয়া মহিলা দলের বিপক্ষে দলটি প্রতিদ্বন্দ্বিতা করে।  দলটি নিয়মিতভাবে পরবর্তী দশকগুলোয় ইংরেজ ক্লাব দলগুলোর বিপক্ষে অংশ নেয়। ১৯৮০-এর দশকের শুরুতে নিয়মিতভাবে আন্তর্জাতিক প্রতিযোগিতায় অংশগ্রহণের কথা ঘোষণা করে।Other women's matches played by Netherlands women  – CricketArchive. Retrieved 25 November 2015. ১৯৮৪ সালে পুরুষ দলের একদিনের আন্তর্জাতিকে অংশগ্রহণের ১২ বছর পূর্বে নিউজিল্যান্ডের বিপক্ষে মহিলা দল অংশ নেয়। খেলায় দলটি ৬৭ রানে পরাজিত হয়। ১৯৮৮ সালে মহিলা ক্রিকেট বিশ্বকাপে প্রথমবার খেলে। প্রতিযোগিতায় তারা সর্বশেষ স্থান অধিকার করে। ১৯৮০-এর দশকের শেষার্ধ্ব থেকে ২০০০-এর দশকের শুরুর দিক পর্যন্ত দলটি শীর্ষস্থানীয় দলরূপে বিবেচিত হতো। ১৯৮৮ থেকে ২০০০ সালের বিশ্বকাপে ধারাবাহিকভাবে চারবার অংশ নেয়। তন্মধ্যে, ১৯৯৩ সালের ক্রিকেট বিশ্বকাপে দলটি পুনরায় নিরাশ করে। এবারো তারা সর্বশেষ স্থানে অবস্থান করে। ১৯৯৭ সালের আসরে তারা কোয়ার্টার-ফাইনাল অবদি পৌঁছে। ২০০০ সাল থেকে ডাচ দল বিশ্বকাপ কিংবা বিশ্ব টুয়েন্টি২০ আসরে খেলার যোগ্যতা অর্জনে সক্ষমতা দেখায়নি। তাস্বত্ত্বেও ২০১১ সালের বিশ্বকাপ বাছাইপর্ব পর্যন্ত দলটির ওডিআই মর্যাদা অক্ষুণ্ন থাকে।  ১৯৮৯ সালে প্রথম ইউরোপীয় চ্যাম্পিয়নশীপে তৃতীয়স্থান লাভ করে। ১৯৯০ সালের ইউরোপীয় চ্যাম্পিয়নশীপে পুনরায় তারা তৃতীয়স্থান দখল করে। পরের বছর অবশ্য চতুর্থ স্থান পায়। ১৯৯৫ সালে ইউরোপীয় চ্যাম্পিয়নশীপে তৃতীয়স্থান পায়। ২০০৭ সালে নেদারল্যান্ডস দল প্রথম টেস্ট খেলায় অংশ নেয়। দক্ষিণ আফ্রিকা দলের বিপক্ষে প্রতিদ্বন্দ্বিতা করে তারা। এরফলে তারা আয়ারল্যান্ডের সাথে যৌথভাবে সহযোগী সদস্যরূপে আইসিসির এ স্তরের ক্রিকেটে খেলার সুযোগ পায়।   প্রতিযোগিতায় অংশগ্রহণ   বিশ্বকাপ   ১৯৭৩: অংশগ্রহণ করেনি ১৯৭৮: অংশগ্রহণ করেনি ১৯৮২: অংশগ্রহণ করেনি ১৯৮৮: ৫ম স্থান ১৯৮৮: ৮ম স্থান ১৯৯৭: কোয়ার্টার ফাইনাল ২০০০: ৮ম স্থান ২০০৫: যোগ্যতা লাভ করেনি ২০০৯: যোগ্যতা লাভ করেনি ২০১৩: যোগ্যতা লাভ করেনি   ইউরোপীয় চ্যাম্পিয়নশীপ  ১৯৮৯: ৩য় স্থান ১৯৯০: ৩য় স্থান ১৯৯১: ৪র্থ স্থান ১৯৯৫: ৩য় স্থান ১৯৯৯: ৪র্থ স্থান ২০০১: ৩য় স্থান ২০০৫: ৪র্থ স্থান ২০০৭: ৩য় স্থান ২০০৯: রানার-আপ ২০১০: রানার-আপ ২০১১: চ্যাম্পিয়ন ২০১৪: রানার-আপ  মহিলা বিশ্ব টুয়েন্টি২০ ২০০৯: অংশগ্রহণ করেনি ২০১০: অংশগ্রহণ করেনি ২০১২: অংশগ্রহণ করেনি ২০১৪: যোগ্যতা অর্জন করেনি ২০১৬: যোগ্যতা অর্জন করেনি   রেকর্ডসমূহ   সর্বোচ্চ দলীয় সংগ্রহ: ৩৭৫/৫ ব জাপান, ২৩ জুলাই, ২০০৩, শাইড্যাম, নেদারল্যান্ডস  সর্বোচ্চ ব্যক্তিগত রান: ১৪২, পলিন টি বিস্ট ব জাপান, ২৩ জুলাই, ২০০৩, শাইড্যাম, নেদারল্যান্ডস  ইনিংসে সেরা বোলিং: ৫/২০, সেরালদিন অডল্ফ ব শ্রীলঙ্কা, ৩০ নভেম্বর, ১৯৯৭, আসগিরিয়া স্টেডিয়াম, ক্যান্ডি, শ্রীলঙ্কা   তথ্যসূত্র     আরও দেখুন   মহিলাদের ক্রিকেট  নেদারল্যান্ডস জাতীয় ক্রিকেট দল  ২০১৬ আইসিসি মহিলা বিশ্ব টুয়েন্টি২০  বিষয়শ্রেণী:আন্তর্জাতিক ক্রিকেটে নেদারল্যান্ডস নেদারল্যান্ডস মহিলা বিষয়শ্রেণী:নেদারল্যান্ডসে মহিলাদের ক্রিকেট ক্রিকেট ক্রিকেট
ডান|থাম্ব|মানুষের আঙ্গুলের ছাপের সূক্ষ দৃশ্য আঙুলের ছাপ হল আঙুলের ছাপ থেকে প্রাপ্ত তথ্য। যা কোন কঠিন পদার্থ আঙুলের মাধ্যমে স্পর্শ করলে সৃষ্ট হয়। মানুষের ত্বকের 'eccrine glands' থেকে নিঃসরিত ঘাম কোন কঠিন পদার্থ, যেমনঃ কাচ, পালিশ করা পাথর ইত্যাদির উপর আঙুলের ছাপ তৈরী করে। এর বৈজ্ঞানিক নাম dermatoglyphics।   ইতিহাস   প্রাচীন এবং মধ্যযুগ  প্রাচীন মাটির ট্যাবলেট, সীলমোহর এবং মৃৎপাত্রে, মিশরীয় সমাধিগুলির দেওয়ালে এবং মিনোয়ান, গ্রীক এবং চীনা মৃৎপাত্র আঙুলের ছাপ পাওয়া গেছে। প্রাচীন চীনে কর্মকর্তারা তাদের আঙুলের ছাপ দিয়ে সরকারী নথি প্রমাণীকরণ করতেন। প্রায় ২০০ খ্রিস্টপূর্বাব্দে, ব্যাবিলনে লিখিত চুক্তি স্বাক্ষর করার জন্য আঙ্গুলের ছাপ ব্যবহার করা হত।   ব্যাবিলনীয় রাজা হাম্মুরাবির সময়(রাজত্বকাল ১৭৯২-১৭৫০ খ্রিস্টপূর্বাব্দ) আইন কর্মকর্তারা গ্রেপ্তার হওয়া লোকদের আঙুলের ছাপ নিতেন। Ashbaugh (1999), p. 15. চীনের কিন রাজবংশের সময়, রেকর্ডে দেখা গেছে যে কর্মকর্তারা অপরাধের দৃশ্য থেকে প্রমাণ হিসাবে হাতের ছাপ এবং পায়ের ছাপ এবং আঙুলের ছাপ নিয়েছিলেন। ৬৫০ সালে, চীনা ঐতিহাসিক কিয়া কুং-ইয়েন মন্তব্য করেন যে আঙ্গুলের ছাপ প্রমাণীকরণের একটি উপায় হিসাবে ব্যবহার করা যেতে পারে।চীনে সিল্ক এবং কাগজের আবির্ভাবের সাথে,আইনি চুক্তির নথিতে পক্ষগুলি তাদের হাতের ছাপ নিতেন।  ৮৫১ খ্রিস্টাব্দের কিছুকাল আগে, চীনের একজন আরব বণিক, আবু জায়েদ হাসান, চীনা বণিকদের ঋণের প্রমাণীকরণের জন্য আঙুলের ছাপ ব্যবহার করতে দেখেছিলেন। ইরানি চিকিৎসক রশিদ-আল-দিন হামাদানি (১২৪৭-১৩১৮) তার জামি আল-তাওয়ারিখ (ইউনিভার্সাল হিস্ট্রি) গ্রন্থে তাদের আঙুলের ছাপের মাধ্যমে চিহ্নিত করার চীনা অভ্যাসের কথা উল্লেখ করেছেন   ১৬ এবং ১৮ শতক  ১৬ শতকের শেষের দিক থেকে, ইউরোপীয় শিক্ষাবিদরা বৈজ্ঞানিক গবেষণায় আঙুলের ছাপ অন্তর্ভুক্ত করার চেষ্টা করেন। ১৬৮৬ সালে, বোলোগনা বিশ্ববিদ্যালয়ের অ্যানটমি বিভাগের অধ্যাপক মার্সেলো মালপিঘি পৃষ্ঠের উপর রেখে যাওয়া আঙ্গুলের ছাপগুলিতে শিলা, সর্পিল এবং লুপ সনাক্ত করেছিলেন। ১৭৮৮ সালে জার্মান অ্যানাটমিস্ট জোহান ক্রিস্টোফ আন্দ্রেয়াস মায়ার প্রথম ইউরোপীয় যিনি এই সিদ্ধান্তে পৌঁছেছিলেন যে আঙ্গুলের ছাপ প্রতিটি ব্যক্তির জন্য অনন্য। ১৮৮০ সাল থেকে গবেষণা শুরু করে ১৮৯২ সালে ইংল্যান্ডে স্যার হেমচন্দ্র বসু এবং কাজি আজিজুল হক আবিষ্কার করেন যে পৃথিবীতে এমন কোনো ব্যক্তি পাওয়া যাবে না যার আঙ্গুলে ছাপ অন্য কোনো ব্যক্তির সাথে হুবহু মিলে যাবে। ব্রিটিশ ভারতে অপরাধ তদন্তের জন্য 19 শতকের শেষদিকে হেমচন্দ্র বসু, কাজী আজিজুল হক এবং স্যার এডওয়ার্ড হেনরি দ্বারা বিকশিত হেনরি শ্রেণিবিন্যাস ব্যবস্থা হল একটি দীর্ঘস্থায়ী পদ্ধতি যার মাধ্যমে আঙ্গুলের ছাপ এক থেকে একাধিক অনুসন্ধানের জন্য শারীরবৃত্তীয় বৈশিষ্ট্য অনুসারে সাজানো হয়। ব্রিটেনের ‘দ্য ফিঙ্গারপ্রিন্ট সোসাইটি’, ‘দ্য ফিঙ্গারপ্রিন্ট সোসাইটি আজিজুল হক অ্যান্ড হেমচন্দ্র বোস প্রাইজ’ চালু করেছে।   ব্যবহার  থাম্ব|মাইক্রোসফট ফিঙ্গারপ্রিন্ট রিডার 'ফিঙ্গারপ্রিন্ট রিডার' নামক যন্ত্রের মাধ্যমে আঙুলের ছাপকে ডিজিটাল ডাটায় রুপান্তর করা যায়। একেকজনের একেক রকম আঙ্গুলের ছাপ হওয়ায় এর ব্যবহার অনেক। যেমনঃ   ব্যক্তির স্বাক্ষর   জাতীয় পরিচয় পত্রে  ভিসা আবেদনের জন্য  মোবাইল বা কম্পিউটারের ব্যক্তি শনাক্ত করন নিরাপত্তা!  মোবাইল সংযোগ পেতে   ফরেনসিক  আপরাধী সনাক্তকরন করতে আঙুলের ছাপ অন্যতম মাধ্যম।   উপস্থিতি নিশ্চিতকরণ  বর্তমানে অনেক স্কুলে ও অফিসে ছাত্র ও অফিসে কর্মরতদের উপস্থিতি নিশ্চিত করতে ফিঙ্গারপ্রিন্ট বা আঙুলের ছাপ ব্যবহার করা হয়।   তথ্যসূত্র     বিষয়শ্রেণী:অপরাধবিজ্ঞান বিষয়শ্রেণী:জীবমিতি বিষয়শ্রেণী:আঙ্গুল বিষয়শ্রেণী:মানব শারীরস্থান বিষয়শ্রেণী:শনাক্তকরণ
ওমর সানি  নিবন্ধ সংশোধন করায় সংরক্ষণ। --যুদ্ধমন্ত্রী (আলাপ) ১৪:২৬, ১ মার্চ ২০১৪ (ইউটিসি)   ([&action=delete}} delete]) – (View AfD)(লগ দেখুন) কোনো তথ্য উল্লেখ করা হয়নি।  তাওহীদ  (আলাপ) ১৩:৪৯, ১ মার্চ ২০১৪ (ইউটিসি)  খুবই আশ্চর্য্যকর বিষয়। ওমর সানি বাংলাদেশে একজন জনপ্রিয় চিত্র নায়ক। তাই, এই নিবন্ধ অপসারন করার প্রস্তাব অবান্তর। হ্যাঁ, পাতাটি উইকি অনুসারে লেখা হয়নি। তাই আমাদের নিবন্ধটির মান উন্নয়নের কাজ করা উচিত। Ibrahim Husain Meraj (আলাপ) ১৪:০১, ১ মার্চ ২০১৪ (ইউটিসি)
পূর্ণ নারায়ণ সিনহা ছিলেন একজন ভারতীয় রাজনীতিবিদ। তিনি ভারতীয় কোচ-রাজবংশী খাত্রিয় মহাশব (BKRKM) এর প্রতিষ্ঠাতা ছিলেন। তিনি জনতা পার্টির সদস্য হিসেবে ভারতের সংসদের নিম্নকক্ষ লোকসভায় নির্বাচিত হন।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ বিষয়শ্রেণী:প্রজা সমাজতান্ত্রিক দলের রাজনীতিবিদ বিষয়শ্রেণী:অসম গণপরিষদের রাজনীতিবিদ বিষয়শ্রেণী:ভারতীয় লোকদলের রাজনীতিবিদ বিষয়শ্রেণী:জনতা পার্টির রাজনীতিবিদ বিষয়শ্রেণী:মৃত্যুর সাল অনুপস্থিত বিষয়শ্রেণী:১৯১৬-এ জন্ম বিষয়শ্রেণী:আসামের লোকসভা সদস্য বিষয়শ্রেণী:ষষ্ঠ লোকসভার সদস্য
ঋষিবর মুখোপাধ্যায়, রায়বাহাদুর ( ১৮৫২ – ৮ মে ১৯৩৫ )সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১০৪,  ছিলেন একজন ভারতীয় বাঙালি আইনজীবী তথা ব্যারিস্টার এবং সমাজসেবী। একজন বিদ্যোৎসাহী ও দানশীল ব্যক্তি হিসাবেও তাঁর পরিচিতি ছিল। পরিব্রাজক স্বামী বিবেকানন্দ ১৮৯৭ খ্রিস্টাব্দের সেপ্টেম্বরে {{ওয়েব উদ্ধৃতি | শিরোনাম =১৮৯৭ খ্রিস্টাব্দের ১৩ সেপ্টেম্বর স্বামী বিবেকানন্দ লিখিত পত্র | ইউআরএল=https://www.ramakrishnavivekananda.info/vivekananda/volume_8/epistles_fourth_series/b7367e8103.pdf | সংগ্রহের-তারিখ=২০২৫-০৮-১০} ঋষিবরের কাশ্মীরের গৃহে আতিথ্য লাভ করেন।   জীবনী ঋষিবর মুখোপাধ্যায়ের জন্ম ১৮৫২ খ্রিস্টাব্দে  ব্রিটিশ ভারতের কলকাতার এক সম্ভ্রান্ত প্রগতিশীল পরিবারে। পিতা দেবনাথ মুখোপাধ্যায়। তাদের পৈতৃক নিবাস ছিল অবিভক্ত নদীয়া জেলার অধুনা  বাংলাদেশের কুষ্ঠিয়ায়। পরে তারা বাঁকুড়ার কাঠজুরিডাঙ্গায় স্থায়ী বাসস্থান স্থাপন করেন। তাঁর অগ্রজ ছিলেন নীলাম্বর ( ১৮৪২ - ১৯২০)। এবং প্রখ্যাত সাহিত্যিক ও [[ঈশ্বরচন্দ্র বিদ্যাসাগর| ঈশ্বরচন্দ্র বিদ্যাসাগরের পৌত্র (বিদ্যাসাগরের জ্যেষ্ঠা কন্যা হেমলতার পুত্র) সুরেশচন্দ্র সমাজপতি ছিলেন তার জামাতা। ঋষিবরদের বসবাস ছিল উত্তর কলকাতার হেদুয়া অঞ্চলে। কলকাতা বিশ্ববিদ্যালয়ের স্নাতক হওয়ার পর উচ্চ শিক্ষার্থে তিনি বিলেতে যান। সেখান থেকে ব্যারিস্টারি পাশের পর দেশে ফেরেন এবং কাশ্মীরের প্রধান বিচারপতি নিযুক্ত হন। কিছুদিন তিনি জম্মু রাজ্যের শাসনকর্তা হন।  ঊনিশ শতকে যে সকল বাঙালি বাংলার বাইরে গিয়ে সুনাম অর্জনের সাথে ধনবান হন তাদের অন্যতম ছিলেন তিনি। প্রসঙ্গত, তার অগ্রজ নীলাম্বর মুখোপাধ্যায়ও কাশ্মীরে ছিলেন তার পূর্বসূরী। ১৮৯৭ খ্রিস্টাব্দের সেপ্টেম্বরে কাশ্মীর পরিভ্রমণে স্বামী বিবেকানন্দ শ্রীনগরে ঋষিবরের বাড়িতে আতিথ্য লাভ করেন এবং সেই সূত্রে দুই ভ্রাতা স্বামীজীর বিশেষ পরিচিত হন। ওই বছরের ৬ নভেম্বর অগ্রজের কাছ থেকে ভাড়া নেওয়া বেলুড়ের ঐতিহ্যবাহী বাগানবাড়ি - 'নীলাম্বর মুখার্জির বাগানবাড়ি' (যা বর্তমানে ঐতিহ্যবাহী পুরাতন মঠ নামে পরিচিত) স্বামীজী দুই ভাইকে অভিনন্দন জানান।  কাশ্মীরের রাজ কার্য হতে অবসরের পর কাশ্মীর মহারাজের অনুরোধে ঋষিবর পরবর্তী মহারাজ স্যার হরি সিংহের সঙ্গে বিলাত গমন করেন।  কলকাতায় ফিরে তিনি স্বোপার্জিত সমুদয় অর্থ ও সম্পত্তি ট্রাস্ট গঠন করে দান করেন এবং নিজের জন্য মাসোহারা বাবদ কিছু নিতেন।  বাঁকুড়ায় মেডিকেল স্কুল প্রতিষ্ঠার জন্য নিজের জমিদারির সত্তর বিঘা জমিও বাড়ি দান করেন। কলকাতার কারমাইকেল মেডিক্যাল কলেজেও প্রচুর অর্থ দান করে গেছেন।   ১৯২০ খ্রিস্টাব্দে অগ্রজ  নীলাম্বর মুখোপাধ্যায়ের মৃত্যুর পর ঋষিবরের বদান্যতায় ১৯২২  খ্রিস্টাব্দে শুরু হওয়া ‘বাঁকুড়া সম্মিলনী মেডিক্যাল স্কুল’ বাঁকুড়ার 'মালতীকুঞ্জ' ও 'নীলাম্বর মঞ্জিল'সহ সম্পত্তি প্রাপ্ত হয়।   ঋষিবর মুখোপাধ্যায় ১৯৩৫ খ্রিস্টাব্দের ৮ মে কলকাতায় ৮৩ বৎসর বয়সে প্রয়াত হন।  তথ্যসূত্র   বিষয়শ্রেণী:১৮৫২-এ জন্ম বিষয়শ্রেণী:১৯৩৫-এ মৃত্যু বিষয়শ্রেণী:বাঙালি আইনজীবী বিষয়শ্রেণী:ভারতীয় আইনজীবী বিষয়শ্রেণী:বাঙালি শিক্ষাবিদ বিষয়শ্রেণী:১৯শ শতাব্দীর ভারতীয় আইনজীবী বিষয়শ্রেণী:ভারতীয় সমাজকর্মী
হাতিয়া-রৌরকেলা লাইন হল একটি ভারতীয় রেললাইন যা ঝাড়খণ্ডের নেতাজি এসসিবোস গোমোহ-হাতিয়া লাইনে হাতিয়াকে টাটানগর -বিলাসপুর সেকশনে রৌরকেলার সাথে সংযুক্ত করে। এই  রেলপথটি দক্ষিণ পূর্ব রেলওয়ের আওতাধীন।   ইতিহাস   ১৯০৭ সালে আদ্রা একটি ব্রডগেজ  লাইন দিয়ে ঘুমতো গ্র্যান্ড কর্ডের সাথে সংযুক্ত হয়।  -লম্বা ব্রডগেজ চন্দ্রপুরা-মুড়ি-রাঁচি-হাতিয়া লাইন ১৯৫৭ সালে শুরু হয় এবং ১৯৬১ সালে শেষ হয়। এই লাইনের নির্মাণের মধ্যে ছিল ন্যারোগেজ কোটশিলা-রাঁচি লাইনকে ব্রডগেজে রূপান্তর করা হয়। রাঁচি-হাতিয়া-বোন্দামুন্ডা অংশটি ১৯৬৫ সালে খোলা হয়।   বিদ্যুতায়ন   বন্ডামুন্ডা ইয়ার্ড-ডুমেত্র-বাঙ্গুরকেলা লিঙ্ক লাইনের বিদ্যুতায়ন করা হয় ১৯৯৮-৯৯ সালে। ২০০১-০২ সালে বোন্ডামুন্ডা-অর্গা, অর্গা-টাটি এবং তাটি-হাতিয়া সেক্টর বিদ্যুতায়িত হয়।   তথ্যসূত্র   বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:পশ্চিমবঙ্গের রেল পরিবহন বিষয়শ্রেণী:ঝাড়খণ্ডের রেল পরিবহন বিষয়শ্রেণী:আদ্রা রেলওয়ে বিভাগ বিষয়শ্রেণী:চক্রধরপুর রেলওয়ে বিভাগ বিষয়শ্রেণী:খড়গপুর রেলওয়ে বিভাগ বিষয়শ্রেণী:আসানসোলের পরিবহন বিষয়শ্রেণী:জামশেদপুরের পরিবহন বিষয়শ্রেণী:খড়গপুরের পরিবহন
ডা. মোহাম্মদ সিরাজুল আকবর (১৯৪৪-২০১৫) বাংলাদেশের একজন রাজনীতিবিদ ও সংসদ সদস্য ছিলেন, যিনি বাংলাদেশ আওয়ামী লীগের রাজনীতির সাথে যুক্ত ছিলেন।  জীবনী মোহাম্মদ সিরাজুল আকবর ১৯৪৪ সালে মাগুরা জেলায় জন্মগ্রহণ করেন। পেশাগত জীবনে তিনি ছিলেন একজন ডাক্তার ও রাজনীতিবিদ। ১৯৭৮ সালে তিনি বাংলাদেশ শিশু হাসপাতালের পরিচালক পদে যোগদান করেন। এরপর বাংলাদেশ ইন্সটিটিউট অব চাইল্ড হেলথের অধ্যাপক হিসেবে যোগদান করেন। ১৯৯৬ সালে সপ্তম জাতীয় সংসদ নির্বাচনে তিনি আওয়ামী লীগ থেকে মাগুরা-১ আসনে প্রতিদ্বন্দ্বিতা করেন এবং বিজয়ী হন। এরপর ২০০১, ২০০৮ ও ২০১৪ সালের নির্বাচনেও তিনি সংসদ সদস্য হিসেবে নির্বাচিত হয়েছিলেন। তিনি মাগুরা জেলা আওয়ামী লীগের সভাপতি ছিলেন তিনি বাংলাদেশ রেডক্রিসেন্ট সোসাইটির সভাপতি হিসেবেও দায়িত্ব পালন করেছেন।  মৃত্যু ২০১৫ সালের মার্চ মাসের ৯ তারিখে মোহাম্মদ সিরাজুল আকবর ঢাকার ন্যাশনাল ইন্সটিটিউট অব কার্ডিওভাস্কুল ডিজিজে মৃত্যুবরণ করেন।  তথ্যসূত্র  বিষয়শ্রেণী:১৯৪৪-এ জন্ম বিষয়শ্রেণী:২০১৫-এ মৃত্যু বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:মাগুরা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশী চিকিৎসক বিষয়শ্রেণী:বাংলাদেশী হাসপাতালের প্রশাসক বিষয়শ্রেণী:মাগুরা জেলার ব্যক্তি
কাঁচের দেয়াল, ১৯৬৩ সালে মুক্তিপ্রাপ্ত একটি বাংলা চলচ্চিত্র। তৎকালীন পূর্ব পাকিস্তান আমলে মুক্তিপ্রাপ্ত এ চলচ্চিত্রটি রচনা, চিত্রনাট্য ও পরিচালনা করেন জহির রায়হান। ছবিটিতে অভিনয় করেছিলেন আনোয়ার হোসেন, সুমিতা দেবী, খান আতাউর রহমান প্রমুখ।   কাহিনী সংক্ষেপ  থাম্ব|কাঁচের দেয়াল চলচ্চিত্রের একটি দৃশ্যে আনোয়ার হোসেন, সুমিতা দেবী ও খান আতাউর রহমান ( বাম থেকে ডানে) অসহায় এক তরুণী মামার বাড়িতে লালিত পালিত। মায়ের মৃত্যুর পর তার বাবা হয়ে যায় বাউন্ডুলে। মামার পরিবারে মেয়েটির লাঞ্ছনা গঞ্চনার শেষ নেই। তবে এক মামা ও মামাতো ভাই তাকে আলাদা চোখে দেখে। মেয়েটি হঠাত লটারীতে প্রচুর টাকা পেয়ে যায়। এ সময় মামার পরিবারে তার আদর যত্নও বেড়ে যায়। কিছুদিন পরেই সংবাদ আসে যে লটারি মিথ্যে। মেয়েটির ভাগ্যে আবার দুর্ভোগ নেমে আসে। শেষ পর্যন্ত বিদ্রোহ করে এবং বাড়ি থেকে কাঁচের দেয়াল ভেঙ্গে বেড়িয়ে পড়ে।   শ্রেষ্ঠাংশে   আনোয়ার হোসেন -  সুমিতা দেবী -  খান আতাউর রহমান -  রানী সরকার  রোজী সামাদ  ইনাম আহমেদ  শওকত আকবর  নারায়ণ চক্রবর্তী  আসিয়া  বি,এ, মালেক  পূর্ণিমা সেন  আবদুল মতিন  আবুল খায়ের   সঙ্গীত  কাঁচের দেয়াল চলচ্চিত্রের সঙ্গীত পরিচালনা করেছেন খান আতাউর রহমান। শ্যামল বরণ মেয়েটি এই চলচ্চিত্রের একটি জনপ্রিয় গান।   পুরস্কার  'কাঁচের দেয়াল' ১৯৬৫ সালে পাকিস্তান চলচ্চিত্র উত্সবে ১টি পুরস্কার পায় এবং জহির রায়হান শ্রেষ্ঠ পরিচালকের সম্মাননাসহ কয়েকটি পুরস্কার পান।   আরো দেখুন    জীবন থেকে নেয়া  কখনো আসেনি  বাহানা  বেহুলা   তথ্যসূত্র    বহিঃসংযোগ       বিষয়শ্রেণী:পাকিস্তানি চলচ্চিত্র বিষয়শ্রেণী:১৯৬৩-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:জহির রায়হান পরিচালিত চলচ্চিত্র বিষয়শ্রেণী:খান আতাউর রহমান সুরারোপিত চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার পাকিস্তানি চলচ্চিত্র বিষয়শ্রেণী:বাংলাদেশী নাট্য চলচ্চিত্র
সৈয়দ আবদুল হালিম শাহ  (জন্ম: ১ জানুয়ারী ১৯৭২ ঢাকা) হলেন বাংলাদেশের একজন প্রথম-শ্রেণীর এবং লিস্ট এ ক্রিকেটার। ১৯৮০ দশকের শেষদিকে তিনি বাংলাদেশ অনূর্ধ্ব -১৯ দলের তারকা ছিলেন। তিনি গৌরবময় আন্তর্জাতিক কেরিয়ারের প্রথম দিকের প্রতিশ্রুতি পূরণ করতে ব্যর্থ হন তবে তিনি ঘরোয়া অঙ্গনে অত্যন্ত সম্মানিত ক্রিকেটার ছিলেন।  তিনি ২০০০/২০০১ মৌসুমে ঢাকা মেট্রোপলিস ক্রিকেট টীমের হয়ে প্রথম শ্রেণির ক্রিকেটে আত্মপ্রকাশ করেছিলেন। তারপরে তিনি ২০০১/২০০২ থেকে ২০০৪/২০০৫ সাল পর্যন্ত ঢাকা বিভাগের হয়ে খেলেছেন। ডানহাতি ব্যাটসম্যান এবং মাঝেমধ্যে অফ-ব্রেক বোলার। বরিশাল বিভাগের বিপক্ষে ১৬১ * তার সেরা স্কোর। ২ টি প্রথম-শ্রেণীর সেঞ্চুরি এবং অর্ধশতক করেছেন তিনি।   তথ্যসূত্র   বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭৩-এ জন্ম বিষয়শ্রেণী:ঢাকা বিভাগের ক্রিকেটার বিষয়শ্রেণী:বাংলাদেশী ক্রিকেটার
আবুল বারাকাত আন-নাসাফি ( ; ইংরেজি : Abul Barakat An-nasafi) ছিলেন সুন্নী ইসলামের একজন বিশিষ্ট হানাফি পণ্ডিত । তিনি মুফাসসির তথা আল কুরআনের বিখ্যাত ভাষ্যকার ছিলেন। "মাদারিকুত তানজিল ওয়া হাকায়িকিত তা'বিল" (مدارك التنزيل وحقائق التأويل) তার রচিত একখানি সুপ্রসিদ্ধ তাফসির গ্রন্থ। এই গ্রন্থটি তাকে সুপরিচিত করে রেখেছে ।  তিনি হানাফী আইনশাস্ত্রের (ফিকহে হানাফির) অন্যতম প্রধান ব্যক্তিত্ব ছিলেন এবং সুন্নী ঐতিহ্যের মাতুরিদি সম্প্রদায়ের তিনি একজন অন্যতম প্রধান পণ্ডিত ছিলেন, যা হানাফিয়ার সাথে সমান্তরালভাবে বিকশিত হয়েছিল, যিনি মধ্য এশিয়ায় ইসলামিক বিজ্ঞানের ক্ষেত্রে অসাধারণ অবদান রেখেছিলেন, বিশেষত ইসলামী বিশ্বে হানাফি বিন্যাস-রীতি এবং মাতুরিদি মতবাদের শিক্ষার প্রচার এবং প্রচুর পরিমাণে বৈজ্ঞানিক ঐতিহ্য রেখে গেছেন।  তিনি ইসলামি শিক্ষার বিভিন্ন শাখায় যেমন তাফসির, ফিকহ ও ইলমে কালামে (ধর্মতত্ত্ব) প্রভৃতিতে সফলভাবে কাজ করেছিলেন। ইসলামি বিজ্ঞানের অবদানের জন্য তাকে 'হাফিজ আল-দ্বীন (ধর্মের রক্ষক) এর সম্মানজনক উপাধি দেওয়া হয়েছিল।  আবদুল হাই লাখনভি তাঁর ভুয়সী প্রশংসা করেন । ইবনে হাজার আসকালানী তাকে বিশ্বের 'আল্লামা' হিসাবে বর্ণনা করেছিলেন এবং ইবনে তাগরিবারি তাঁকে "শায়খুল ইসলাম" উপাধি প্রদান করেন।  কিছু বিদ্বান তাকে হানাফী ফিকহে মুজতাহিদ বলেও আখ্যা দিয়েছেন।   তথ্যসূত্র   বিষয়শ্রেণী:মাতুরিদি ব্যক্তি বিষয়শ্রেণী:হানাফি ফিকহ পণ্ডিত বিষয়শ্রেণী:১৪শ শতাব্দীর মুসলিম ধর্মতত্ত্ববিদ বিষয়শ্রেণী:মুফাসসির বিষয়শ্রেণী:শায়খুল ইসলাম বিষয়শ্রেণী:সুন্নি ইমাম বিষয়শ্রেণী:সুন্নি ফিকহ পণ্ডিত বিষয়শ্রেণী:সুন্নি মুসলিম পণ্ডিত বিষয়শ্রেণী:১৩১০-এ মৃত্যু বিষয়শ্রেণী:১৩০১-এ মৃত্যু
কেদারনাথ গোস্বামী (১৯০১―১৯৭৬) ছিলেন একজন কৃষকদরদী সাংবাদিক ও রাজনৈতিক নেতা। তার জন্ম ১৯০১ সালে আসামের নগাঁও জেলায়।   শিক্ষা  কলেজের শিক্ষা সম্পূর্ণ না হলেও নিজ আগ্রহে হিন্দি, ইংরেজি শিখেছিলেন। জানতেন আরবি, ফারসি ও উর্দু ভাষা। সমস্ত ধরনের সাহিত্যপাঠ করতেন। হিন্দু ধর্মগ্রন্থ, কোরান, বাইবেল ইত্যাদির পাশাপাশি  মার্কসবাদী সাহিত্য, মার্ক্স-এঙ্গেলসের রচনাও পড়তেন।   রাজনৈতিক জীবন  ১৯২১ - ১৯৩৮ পর্যন্ত জাতীয় কংগ্রেসের সমর্থক।  ডিব্রুগড় ছিল তার কর্মকেন্দ্র। ডিব্রুগড় শহর কংগ্রেসের সভাপতি ছিলেন। প্রগতিশীল চিন্তার ব্যতিক্রমী মানুষ ছিলেন কেদারনাথ। অস্পৃশ্যতা,  বর্ণভেদ ও পর্দা প্রথার ঘোর বিরোধী ছিলেন। আসাম টাইমস পত্রিকা সম্পাদনা করেছেন ১৯৩০-১৯৩৯।সাংবাদিক হিসেবে সবিশেষ খ্যাতি ছিল।  শ্রমিকদের নিয়ে তার জ্বালাময়ী লেখাগুলির জন্যে আসাম চা বাগিচা মালিকেরা ক্ষুব্ধ হয় ও পত্রিকাটি আর্থিক সহায়তা হারায়।   শ্রমিক আন্দোলন  ১৯৩৮ সালে কংগ্রেস ত্যাগ করে সৌমেন্দ্রনাথ ঠাকুর প্রতিষ্ঠিত আর.সি.পি.আই দলে যোগ দেন এবং সরাসরি শ্রমিক কৃষক আন্দোলনের সাথে জড়িয়ে পড়েন। ১৯৩৯ সালে 'কৃষক বড়ুয়া পঞ্চায়েত' স্থাপন করেন ও তার সভাপতি হন। শ্রমিক শোষণ ও অত্যাচারের বিরুদ্ধে তার বহু লেখা প্রকাশিত হয়েছে। মূলত তারই নেতৃত্বে আসামে তীব্র শ্রমিক-কৃষক আন্দোলন গড়ে ওঠে। আসাম রেলওয়ে ও ট্রেডিং কোম্পানির শ্রমিকদের বিরাট ধর্মঘটে নেতৃত্ব দেন যা ব্যাপকভাবে সফল হয়। পুলিশ লাঠিচার্জ করে ও আরো চোদ্দজন ধর্মঘটীদের সাথে গ্রেপ্তার হন কেদারনাথ গোস্বামী।   মৃত্যু  সারাজীবন দরিদ্র মানুষের কল্যাণে নিয়োজিত কেদারনাথ গোস্বামীর দারুন দুর্দশাগ্রস্ত অবস্থায় মৃত্যু ঘটে। গোয়ালপাড়ায় অন্তরীন থাকাকালীন যক্ষ্মা রোগে আক্রান্ত হয়ে মারা যান।   তথ্যসূত্র   বিষয়শ্রেণী:১৯০১-এ জন্ম বিষয়শ্রেণী:ভারতীয় রাজনীতিবিদ
সৈয়দ আজিজুল হক (১ অক্টোবর ১৯১২-১১ ফেব্রুয়ারি ১৯৯২), যিনি নান্না মিঞা নামেও পরিচিত, হলেন একজন বাংলাদেশী আইনজীবী, রাজনীতিবিদ ও বরিশাল-২ (উজিরপুর-বানারীপাড়া) আসনের সাবেক সংসদ সদস্য। তিনি পূর্ব পাকিস্তানের প্রাদেশিক পরিষদের সদস্য, বাণিজ্যমন্ত্রী ও শিল্পমন্ত্রী ছিলেন।   জন্ম ও বংশ  সৈয়দ আজিজুল হক ১ অক্টোবর ১৯১২ খ্রীষ্টাব্দে বাকেরগঞ্জ জেলার বানারীপাড়া থানার চাখার গ্রামের শরিফ বাড়ীতে জন্মগ্রহণ করেন। তাঁর বাবার নাম ছিলেন সৈয়দ মোতাহার হোসেন এবং মায়ের নাম ছিলেন সৈয়দা আফতাবুন্নেছা খাঁতুন। তাঁর পূর্বপুরুষ সৈয়দ আতাউল্লাহ চাখারের মীর কুতুব সাহেবের কন্যা দুলালবিবিকে শাদী করার বাদে এ অঞ্চলে জায়গীরদারীর প্রাপ্ত হন এবং চাখারের সৈয়দ বংশ প্রতিষ্ঠা করেন।  শিক্ষা তিনি ১৯২৮ সালে খলিশাকোঠা স্কুল থেকে ম্যাট্রিকুলেশন, ব্রজমোহন কলেজ (বিএম কলেজ) থেকে আইএসসি এবং ১৯৩২ সালে মৌলানা আজাদ কলেজ থেকে বিএ ডিগ্রী অর্জন করেন। এর পর বিএল ডিগ্রি লাভ করেন।   রাজনৈতিক ও কর্মজীবন  আজিজুল হক কলকাতা করপোরেশনে চাকরি করেন। আবুল কাশেম ফজলুল হক মন্ত্রী থাকা কালে তার ব্যক্তিগত সহকারী নিযুক্ত হন। এরপর ইন্ডাস্ট্রিয়াল মিউজিয়ামে অ্যাসিস্ট্যান্ট ডাইরেক্টর হিসেবে তিনি সরকারি চাকরিতে যোগদান করেন। তিনি ১৯৫১ সালে সরকারি চাকরি থেকে অবসর নিয়ে ঢাকায় আইনপেশা শুরু করেন। তিনি চার মেয়াদে ঢাকা জেলা আইনজীবী সমিতির সভাপতি ছিলেন।  তিনি ছাত্রজীবনে বঙ্গীয় মুসলিম সাহিত্য সম্মেলনের উদ্যোক্তাদে মধ্যে অন্যতম ছিলেন। আবুল কাশেম ফজলুল হকের সঙ্গে বঙ্গীয় প্রজা সম্মেলনে তিনি যোগ দেন। তিনি ছিলেন কৃষকপ্রজা পার্টির কার্যনির্বাহী সদস্য।  তিনি ১৯৫৪ সালে পূর্ব পাকিস্তানের আইন পরিষদ নির্বাচনে যুক্তফ্রন্টের প্রার্থী হিসেবে বরিশালের নির্বাচনী এলাকা ঝালকাঠি-উজিরপুর থেকে প্রাদেশিক পরিষদের সদস্য নির্বাচিত হয়ে শেরে বাংলার মন্ত্রিসভায় শিক্ষামন্ত্রী হিসেবে দায়িত্ব পালন করেন। ১৯৫৫ সালে তিনি আবু হোসেনের মন্ত্রিসভার বাণিজ্যমন্ত্রী ও শিল্পমন্ত্রী হিসেবে দায়িত্ব পালন করেন। তিনি ১৯৫৬ সালে গণপরিষদের মনোনীত সদস্য হিসেবে পাকিস্তানের সংবিধান রচনায় অংশগ্রহণ করেন।  ১৯৬৯ সালে আইয়ুব খানের বিরুদ্ধে প্রথম প্রকাশিত বিবৃতি দাতা নয় নেতাদের অন্যতম ছিলেন তিনি। ন্যাশনাল ডেমোক্রেটিক ফ্রন্ট এবং পরবর্তীতে পাকিস্তান ডেমোক্রেটিক পার্টি গঠন করেন তিনি এবং প্রাকৃতিক দুর্যোগ ও মহাপ্লাবনের পর ১৯৭০ সালের তার দলসহ আরও কিছু রাজনৈতিক দল নির্বাচন বর্জন করে।  মুক্তিযুদ্ধের সময় পরিবার নিয়ে তিনি ঢাকায় অবস্থান করছিলেন এবং তিনি শান্তি কমিটির সদস্য ছিলেন।  তিনি ১৯৭১ সালের পর রাজনীতি থেকে দূরে থাকলেও ১৯৭৫ সালের পর আবার রাজনীতিতে সক্রিয় হয়ে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে বাকেরগঞ্জ-২ (বর্তমান বরিশাল-২) আসন থেকে সংসদ সদস্য নির্বাচিত হয়েছিলেন।   মৃত্যু  সৈয়দ আজিজুল হক ১৯৯২ সালের ১১ ফেব্রুয়ারি ঢাকায় মৃত্যুবরণ করেন।   তথ্যসূত্র   বিষয়শ্রেণী:১৯১২-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:বরিশাল জেলার রাজনীতিবিদ বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী বিষয়শ্রেণী:মৌলানা আজাদ কলেজের প্রাক্তন শিক্ষার্থী বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:চাখারের ব্যক্তি বিষয়শ্রেণী:২০শ শতাব্দীর বাঙালি বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:বরিশাল জেলার আইনজীবী বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮ বিষয়শ্রেণী:ঢাকা জেলার আইনজীবী
thumb|Business card hetkirigami  হল এক প্রকারের ওরিগামি (কাগজ ভাঁজ করার শিল্প) যেখানে কাগজ ভাঁজ করার বদলে কাগজ কেটে কোন কিছু তৈরি করা হয়।  এই শব্দটি জাপানি কিরু(=কাটা) এবং কেমি (=কাগজ) শব্দদ্বয় হতে এসেছে। এটি কিরি(切り絵) নামেও পরিচিত।  সাধারণত কিরিগেমিতে একটি প্রধান ভাঁজ থাকে এবং এর নকশাটি কাটার পর বিভিন্ন অংশ ভাঁজ করা হয়। প্রধান ভাঁজটি খুলে ধরলে একটি কিরিগেমি শিল্প ফুটে ওঠে। http://www.origami-instructions.com/kirigami.html সাধারণত কিরিগেমি প্রতিসম হয় যেমন শিশিরের নকশা, পেন্টাগ্রাম, অর্কিড ফুল প্রভৃতি।  কিরিগেমি এবং পপ আপ কার্ডের প্রধান পার্থক্য হল কিরিগেমিতে একটিমাত্র কাগজ কেটে কোন কিছু ফুটিয়ে তোলা হয়। অন্যদিকে পপ আপ কার্ডে অনেক টুকরা কাগজ আঠা দিয়ে জুড়ে দেয়া হতে পারে।  তথ্যসূত্র  আরও দেখুন  কাগজ কাটা  ওরিগামির ইতিহাস  বহিঃসংযোগ  A brand new place for Kirigami learning, and products! A forum about it  The site of Kirigami Kirigami model of Durban stadium Kirigami of Italian monuments gallery from Italy  বিষয়শ্রেণী:জাপানের শিল্প বিষয়শ্রেণী:কাগজ শিল্প বিষয়শ্রেণী:শিক্ষা উপকরণ বিষয়শ্রেণী:অরিগামি বিষয়শ্রেণী:জাপানি শব্দ ও বাক্যাংশ